Wanneer die begroting vir die verhoogproduksie gesny word vir opknappingswerk aan die krieketklubhuis maak die verpletterde Yvette en Tyler ŉ plan om hul opvoering te red. Hierdie plan het egter onverwagse gevolge vir die nuwe held van die vertoning, die hartebreker Marko.
Terwyl Yvette nie Marko se beste belange op die hart dra nie, kom sy egter tot ander insigte wanneer sy besef dat Marko meer is as net nog ’n mooi glimlag met ŉ swetterjoel aanhangers en skielik sien Marko hierdie mooi rooikop ook in ’n ander lig.
Die fliek verken interessante temas oor “hoe om te behoort”, ander na waarde te skat en om ongewone eienskappe in ander te ontdek. Voeg ’n tikkie romanse by, sprinkel ’n bietjie liefde oor en dit is die perfekte somersfliek om jou in te verlekker.